113 



sekt bærer sig ad for at komme ind til Honningen, forstaar 

 man rigtig de mange smaa Ejendommeligheder, der findes 

 saavel ved Døvnældens som ved mange andre læbeblomstrede 

 Planters Kroner. Hos Døvnælden afsondres Honningen af 

 to tykke Puder, de saakaldte Saftkirtler, paa den forreste 

 Side af Frugtknuden, der opfylder den nederste Del af det 

 lange Kronrør og beskyttes, som omtalt, mod Regnen af den 

 stive Haarkrans; lige over denne hæver Røret sig lodret, og 

 oven over deler Kronen sig i en bred Underlæbe, der tjener 

 Insekterne til Landingsplads, naar de kommer flyvende, en 

 Overlæbe, der er fors.ynet med to store Sideflige og en øvre 

 hvælvet Del, der dækker over Støvdragerne og Griflen. 

 Griflen deler sig i to Argrene, af hvilke den ene ligefrem er 

 en Forlængelse af Griflen og ligger i lige Linje med Støv- 

 traadene, medens den anden er rettet lodret nedad. Naar 

 Blomsten aabner sig, er baade Støvknapperne og Arrene 

 fuldt udviklede, og det varer ikke længe, før Humlerne, til 

 hvis Legeme Blomstens B3^gning saa nøje passer, indfinder 

 sig. En saadan honningsøgen de Humle sætter sig paa Under- 

 læben og trænger med Forbenene ind mellem de to Sidelapper, 

 der slutter nøje om dens Bryst, medens Baglivets øvre Del 

 ligesaa tæt omsluttes af den hvælvede Overlæbe. Under denne 

 Bevægelse har Ryggen naturligvis først berørt den nedad- 

 bøjede Argren, og dersom Humlen bringer Støv med sig, vil 

 dette altsaa afsætte sig paa Arret. Medens den suger Hon- 

 ningen til sig, udvider og sammentrækker den afvekslende 

 Bagkroppen, herved rorer den ved Støvsækkene, som brister 

 og drysser det meste af deres Indhold ud over dens Ryg. 

 Det hænder ofte, at kortsnablede Humler med deres kraftige 

 Kindbakker bider Hul paa Kronrøret for at naa Honningen, 

 og disse Huller benyttes saa senere af Bierne. Ved dette 

 ulovlige Honningrøveri, hvor Insekterne hverken kommer i 

 Berøring' med Ar eller Støvknapper, bidrager de selvfølgelig 

 ikke til Blomsternes Bestøvning, og disse maa da hjælpe sig 

 med Selvbestøvning, der let kan finde Sted paa Grund af 

 det øverste Ars Stilling til Støvknapperne. 



